Source: http://www.ssn.sk/19895/neverejne-zasadnutie-plena-ustavneho-sudu-sr-24/
Timestamp: 2020-08-12 00:26:41+00:00
Document Index: 10087007

Matched Legal Cases: ['súd ', '§ 230', 'čl. 1', 'čl. 2', 'čl. 13', 'čl. 20', 'čl. 35', 'čl. 1', 'čl. 125', '§ 9', 'čl. 1', 'čl. 13', 'čl. 40', 'čl. 125', '§ 16', 'čl. 1', '§ 16', '§ 46', 'čl. 1', 'čl. 1', 'čl. 12', 'čl. 13', 'čl. 36', 'čl. 125', '§ 89', 'čl. 46']

Ústavný súd Slovenskej republiky pod vedením predsedníčky Ivetty Macejkovej na neverejnom zasadnutí pléna 28. novembra 2018 rozhodol:
1. vo veci vedenej pod sp. zn. ÚS 20/2018
o návrhu Okresného súdu Trenčín, zastúpeného sudkyňou JUDr. Tatianou Porubänovou, na začatie konania o súlade § 230 ods. 4 zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov s čl. 1 ods. 1, čl. 2 ods. 2, čl. 13 ods. 4, čl. 20 ods. 1 a 4 a čl. 35 ods. 1 Ústavy Slovenskej republiky a čl. 1 ods. 1 Dodatkového protokolu k Dohovoru o ochrane ľudských práv a základných slobôd.
Návrh Okresného súdu Trenčín o d m i e t a ako zjavne neopodstatnený.
2. vo veci vedenej pod sp. zn. ÚS 19/2018
o návrhu Okresného súdu Bratislava II, zastúpeného sudkyňou Mgr. Zuzanou Gašpírovou, na začatie konania podľa čl. 125 ods. 1 písm. a) Ústavy Slovenskej republiky o súlade § 9 ods. 7 zákona č. 437/2004 Z. z. o náhrade za bolesť a o náhrade za sťaženie spoločenského uplatnenia a o zmene a doplnení zákona Národnej rady Slovenskej republiky č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov s čl. 1 ods. 1, čl. 13 ods. 4 a s čl. 40 Ústavy Slovenskej republiky.
Návrh Okresného súdu Bratislava II p r i j í m a na ďalšie konanie.
3. vo veci vedenej pod sp. zn. ÚS 17/2018
o návrhu prezidenta Slovenskej republiky na začatie konania podľa čl. 125 ods. 1 písm. a) Ústavy Slovenskej republiky o súlade čl. I § 16 ods. 1 časti prvej vety „okrem služobného úradu, ktorým je kancelária národnej rady“, čl. 1 § 16 ods. 1 druhej vety a čl. I § 46 ods. 2 zákona č. 55/2017 Z. z. o štátnej službe a o zmene a doplnení niektorých zákonov s čl. 1 ods. 1 prvou vetou Ústavy Slovenskej republiky a čl. V štvrtého bodu zákona č. 55/2017 Z. z. o štátnej službe a o zmene a doplnení niektorých zákonov s čl. 1 ods. 1 prvou vetou, čl. 12 ods. 2 a čl. 13 ods. 3 a 4 v spojení s čl. 36 písm. b) Ústavy Slovenskej republiky.
Návrh prezidenta Slovenskej republiky p r i j í m a na ďalšie konanie.
4. vo veci vedenej pod sp. zn. PL. ÚS 18/2018
o návrhu Najvyššieho súdu Slovenskej republiky, zastúpeného predsedom senátu JUDr. Ivanom Rumanom, na začatie konania podľa čl. 125 ods. 1 písm. a) Ústavy Slovenskej republiky o súlade § 89 ods. 3 druhá veta zákona č. 563/2009 Z. z. o správe daní (daňový poriadok) a o zmene a doplnení niektorých zákonov s čl. 46 ods. 1 Ústavy Slovenskej republiky.
Sťažnosť Najvyššieho súdu Slovenskej republiky p r i j í m a na ďalšie konanie.
5. vo veci vedenej pod sp. zn. PL. ÚS 2/2018
o sťažnosti MUDr. R. R., PhD., MPH, ktorou namieta neústavnosť a nezákonnosť volieb predsedu Košického samosprávneho kraja konaných 4. novembra 2017.
V konaní o sťažnosti MUDr. R. R., PhD., MPH, p o k r a č u j e.
6. vo veci vedenej pod sp. zn. PL. ÚS 28/2018
o sťažnosti F. C., za účasti Bc. E. N., ktorou namieta neústavnosť a nezákonnosť volieb do obecného zastupiteľstva obce Ondrejovce konaných 10. novembra 2018.
Sťažnosť F. C. p r i j í m a na ďalšie konanie.
7. vo veci vedenej pod sp. zn. PL. ÚS 21/2018
o sťažnosti Mgr. M. K., ktorou namietal neústavnosť a nezákonnosť volieb do orgánov obce Ďačov konaných 10. novembra 2018.
Sťažnosť Mgr. M. K. o d m i e t a pre nesplnenie zákonom predpísaných náležitostí.
8. vo veci vedenej pod sp. zn. PL. ÚS 22/2018
o sťažnosti P. P., ktorou namieta neústavnosť a nezákonnosť volieb starostu obce Nandraž konaných 10. novembra 2018.
Sťažnosť P. P. p r i j í m a na ďalšie konanie.
9. vo veci vedenej pod sp. zn. PL. ÚS 25/2018
o sťažnosti PhDr. A. S. a Z. J., ktorou namietali neústavnosť a nezákonnosť volieb starostu obce Plešivec a poslancov do Obecného zastupiteľstva obce Plešivec.
Sťažnosť PhDr. A. S. a Z. J. o d m i e t a pre nesplnenie zákonom predpísaných náležitostí.
10. vo veci vedenej pod sp. zn. PL. ÚS 29/2018
o sťažnosti Ing. J. Ď., ktorou namieta neústavnosť a nezákonnosť volieb starostu obce Lysica konaných 10. novembra 2018 a proti výsledku volieb starostu obce Lysica konaných 10. novembra 2018.
Sťažnosť Ing. J. Ď. p r i j í m a na ďalšie konanie.
11. vo veci vedenej pod sp. zn. PL. ÚS 24/2018
o sťažnosti R. D. (sp. zn. Rvp 2305/2018), ktorou namieta neústavnosť a nezákonnosť volieb starostu obce Brzotín konaných 10. novembra 2018, za účasti MVDr. T. G. (zvoleného starostu obce Brzotín) a sťažnosti Strany maďarskej komunity Magyar Közösség Pártja, miestna organizácia – helyi szervezet (sp. zn. Rvp 2306/2018), ktorou namieta neústavnosť a nezákonnosť volieb poslancov do Obecného zastupiteľstva v Brzotíne konaných 10. novembra 2018, za účasti politických strán SME RODINA – Boris Kollár, SMER – sociálna demokracia a MOST – HÍD a R. D., R. D., P. L., Bc. S. S., MBA, T. S., Ing. K. B., T. P., M. S. a L. S.
Sťažnosti vedené Ústavným súdom Slovenskej republiky pod sp. zn. Rvp 2305/2018 a sp. zn. Rvp 2306/2018 s p á j a na spoločné konanie, ktoré bude ďalej vedené pod sp. zn. Rvp 2305/2018.
Sťažnosti R. D. a Strany maďarskej komunity Magyar Közösség Pártja, miestna organizácia – helyi szervezet p r i j í m a na ďalšie konanie.
12. vo veci vedenej pod sp. zn. PL. ÚS 35/2018
o sťažnosti Ing. M. O., ktorou namieta neústavnosť a nezákonnosť volieb starostu obce Diviaky nad Nitricou konaných 10. novembra 2018, za účasti V. P.
Sťažnosť Ing. M. O. p r i j í m a na ďalšie konanie.
Návrhu na nariadenie neodkladného opatrenia n e v y h o v u j e.
13. vo veci vedenej pod sp. zn. PL. ÚS 27/2018
o sťažnosti D. L., za účasti M. B., ktorou namieta výsledok volieb do obecného zastupiteľstva obce Bunkovce konaných 10. novembra 2018.
Sťažnosť D. L. p r i j í m a na ďalšie konanie.
14. vo veci vedenej pod sp. zn. PL. ÚS 23/2018
o sťažnosti M. G., ktorou namietal neústavnosť a nezákonnosť volieb primátora mesta Čierna nad Tisou konaných 10. novembra 2018.
Sťažnosť M. G. o d m i e t a pre nesplnenie zákonom predpísaných náležitostí.
15. vo veci vedenej pod sp. zn. PL. ÚS 36/2018
o sťažnosti P. M., ktorou namieta neústavnosť a nezákonnosť volieb starostu obce Jánovce konaných 10. novembra 2018, za účasti J. K.
Sťažnosť P. M. p r i j í m a na ďalšie konanie.
16. vo veci vedenej pod sp. zn. PL. ÚS 31/2018
o sťažnosti Bc. Š. V., ktorou namieta neústavnosť a nezákonnosť volieb starostu obce Kaloša konaných 10. novembra 2018 a proti výsledku volieb starostu obce Kaloša konaných 10. novembra 2018.
Sťažnosť Bc. Š. V. p r i j í m a na ďalšie konanie.
17. vo veci vedenej pod sp. zn. PL. ÚS 32/2018
o sťažnosti J. Š., za účasti M. D., ktorou namieta neústavnosť a nezákonnosť volieb starostu obce Prosačov 10. novembra 2018.
Sťažnosť J. Š. p r i j í m a na ďalšie konanie.
18. vo veci vedenej pod sp. zn. PL. ÚS 33/2018
o sťažnosti P. F., za účasti M. V., ktorou namieta neústavnosť a nezákonnosť volieb starostu obce Markušovce 10. novembra 2018.
Sťažnosť P. F. p r i j í m a na ďalšie konanie.
19. vo veci vedenej pod sp. zn. PL. ÚS 34/2018
o sťažnosti Kresťanskodemokratiského hnutia, ktorou namieta neústavnosť a nezákonnosť volieb starostu a poslancov obecného zastupiteľstva a proti výsledku volieb starostu a poslancov obecného zastupiteľstva obce Osturňa konaných 10. novembra 2018 vedenej Ústavným súdom Slovenskej republiky pod sp. zn. Rvp 2345/2018 a Ing. V. Š., Bc. M. K., J. L., M. L., J. K. a J. L., ktorou namietajú neústavnosť a nezákonnosť volieb starostu a poslancov obecného zastupiteľstva a proti výsledku volieb starostu a poslancov obecného zastupiteľstva obce Osturňa konaných 10. novembra 2018 vedenej Ústavným súdom Slovenskej republiky pod sp. zn. Rvp 2346/2018.
Sťažnosť Kresťanskodemokratiského hnutia vedenú pod sp. zn. Rvp 2345/2018 a sťažnosť Ing. V. Š., Bc. M. K., J. L., M. L., J. K. a J. L. vedenú pod sp. zn. Rvp 2346/2018 s p á j a na spoločné konanie, ktoré bude ďalej vedené pod sp. zn. Rvp 2345/2018.
Sťažnosti Kresťanskodemokratiského hnutia, Ing. V. Š., Bc. M. K., J. L., M. L., J. K. a J. L. p r i j í m a na ďalšie konanie.
20. vo veci vedenej pod sp. zn. PL. ÚS 30/2018
o sťažnosti M. V., ktorou namieta neústavnosť a nezákonnosť volieb starostu obce Dolný Harmanec konaných 10. novembra 2018.
Sťažnosť M. V. p r i j í m a na ďalšie konanie.
21. vo veci vedenej pod sp. zn. PL. ÚS 26/2018
o sťažnosti F. L., ktorou namieta neústavnosť a nezákonnosť volieb, ako aj výsledok volieb starostu a poslancov obce Malčice konaných 10. novembra 2018.
Sťažnosť F. L. v časti týkajúcej sa neústavnosti a nezákonnosti volieb starostu obce Malčice konaných 10. novembra 2018 p r i j í m a na ďalšie konanie.
Sťažnosť F. L. v časti týkajúcej sa neústavnosti a nezákonnosti volieb poslancov do obecného zastupiteľstva obce Malčice konaných 10. novembra 2018 o d m i e t a pre nesplnenie zákonných náležitostí.